  Туспуктэм: Майя Бывальцева Майя Бывальцева Удмуртиын элькунлэн данъян пул вылаз пыртон понна кандидатъёсты ӵектонъя ужкагазъёсты кутыны кутскизы. Предприятиос тужгес усто ужасьёссылэн нимъёсынызы куриськонъёссэс 10-тӥ гудырикошконозь сётыны быгато. Со сярысь улосвыл тӧролэн но кивалтэтлэн пресс-службазы ивортӥз. Данъян пулэз котькуд ар Удмуртилэн кунлык басьтон нуналэз азьын выльдо. Со элькунысь экономикаез, тодосэз, дышетон, тазалыкез утён, лулчеберет удысъёсты азинтонын, эрикрадэз утёнын ӟеч тыршем коллективъёсты но нимаз адямиосты сӥлы карон луэ. Удмуртилэн данъян пулэз сярысь валатэтэн (положение) элькун тӧролэн но кивалтэтлэн нимлыко сайтазы тодматскыны луэ. Ужкагазъёсты улосвыл тӧролэн резиденцияз 229 кабинетын куто, телефонлэн номерез 8 (3412) 497-141. Тегъёс: Ижкар Мерлык Удмуртия  